**Swedbank AB** (aiemmin *FöreningsSparbanken*) on ruotsalainen liikepankki, joka on yksi suurimpia pankkikonserneja Pohjoismaissa ja Baltiassa. Taseella mitattuna (263,66 mrd. USD) Swedbank luokiteltiin vuonna 2015 maailman 88. suurimmaksi julkisesti noteeratuksi pankiksi.

Historia
--------

Swedbankin juuret ovat 1800-luvun säästöpankkiliikkeessä, ja yhtiön historian voidaan katsoa alkaneen Göteborgiin vuonna 1820 perustetusta Ruotsin ensimmäisestä säästöpankista. Nykymuotoinen Swedbank-konserni syntyi vuonna 1997, kun *Föreningsbanken* ja *Sparbanken Sverige* yhdistyivät. Fuusion jälkeen pankki käytti nimeä *FöreningsSparbanken* vuoteen 2006, jolloin nimeksi vaihtui nykyinen Swedbank. Aiemmin pankki oli käyttänyt Swedbank-nimeä vain kansainvälisissä yhteyksissä.

### Toiminnan laajentuminen

Swedbankin pääkonttori Sundbybergissä.
FöreningsSparbanken yritti yhdistyä vuonna 2001 kilpailijansa SEB:n kanssa, mutta EU:n komissio esitti pankkien fuusiosuunnitelmaan niin suuria muutoksia, että pankit päättivät luopua hankkeesta.

Pankki laajensi toimintaansa Baltian maihin vuonna 2004 ostettuaan paikallisen Hansabankin koko osakekannan. Vuonna 2007 Swedbank laajentui Ukrainaan ostamalla paikallisen TAS-Kommerzbankin yhteensä 735 miljoonan dollarin kauppahinnalla.

Swedbankin toimitusjohtajaksi nimitettiin perintäyhtiö Intrum Justitian toimitusjohtaja Michael Wolf marraskuussa 2008. Yllättäen helmikuussa 2016 hallitus erotti Wolfin, ja häntä syytettiin vuonna 2013 tapahtuneista sisäpiirikaupoista. Poliisitutkinnan jälkeen huhtikuussa 2016 Wolf vapautettiin kaikista syytteistä. Wolfin seuraajaksi pankin väliaikaiseksi toimitusjohtajaksi tuli Birgitte Bonnesen, joka nimitettiin tehtävään lopulta pysyvästi huhtikuussa 2016.

Wolfin aikana Swedbank muun muassa päätti strategiassaan keskittyä Ruotsin ja Baltian maiden markkinoihin. Pankki luopui toiminnoistaan Venäjällä ja Ukrainassa huhtikuussa 2013, mikä Wolfin mukaan oli viimeinen askel Swedbankin strategiassa. Ukrainan tytäryhtiönsä Swedbank myi paikallisen Delta Bankin enemmistöomistajalle Mykola Lagunille, kun taas Venäjällä toiminta lakkasi kokonaan.

### Rahanpesukohu

Birgitte Bonnesen erotettiin hieman ennen yhtiökokousta maaliskuussa 2019 pankin jouduttua rahanpesuskandaalin keskelle. Aiemmin helmikuussa SVT oli paljastanut Swedbankin olevan epäiltynä sekaantumisesta rahanpesuun Baltian maissa vuosina 2007–2014. Bonnesen kiisti väitteet rahanpesusta, mutta Ruotsin talousrikosviraston Swedbankin pääkonttoriin tekemän ratsian myötä hallitus päätti erottaa hänet toimitusjohtajan paikalta.

Huhtikuun alussa myös hallituksen puheenjohtaja Lars Idermark jätti tehtävänsä, ja hänen seuraajakseen valittiin pankin ulkopuolelta hallitukseen kutsuttu, Ruotsin entinen pääministeri, Göran Persson. Swedbank tiedotti elokuun lopussa valinneensa uudeksi toimitusjohtajaksi vakuutusyhtiö Folksamin toimitusjohtajan Jens Henrikssonin, joka aloitti tehtävässä 1. lokakuuta 2019. Folksam on Swedbankin toiseksi suurin omistaja.

Maaliskuussa 2020 Swedbank sai Finansinspektionenilta 400 miljoonan euron sakot rahanpesusta.

Lähteet
-------

1. 1 2 3 4  Annual Report 2018 (PDF) Swedbank. Viitattu 21.6.2019. (englanniksi)
2. ↑  Divya Lulla, JahanZaib Mehmood Chaudhary & Maria Tor: Largest 100 banks in the world (2015) *snl.com*.  3.8.2015. SNL Financial. Viitattu 15.4.2016. (englanniksi)
3. 1 2  Our history: From savings bank to Swedbank Swedbank. Viitattu 30.9.2017. (englanniksi)
4. ↑  SEB:n ja Swedbankin fuusio peruuntui, Baltian pankeissa ei odoteta suuria muutoksia *bofit.fi*.  20.9.2001. Suomen Pankin siirtymätalouksien tutkimuslaitos.  Arkistoitu 1.10.2017. Viitattu 30.9.2017.
5. ↑  Swedbank enters Ukraine – Acquires TAS-Kommerzbank *news.cision.com*.  7.2.2007. Cision. Viitattu 11.1.2018. (englanniksi)
6. ↑  Swedbank sai toimitusjohtajan perintäyhtiöstä *is.fi*.  5.11.2008. Taloussanomat. Viitattu 10.1.2018.
7. ↑  Swedbankin ex-johtaja vapautettiin syytteistä *is.fi*.  20.4.2016. Taloussanomat. Viitattu 10.1.2018.
8. ↑  Chopping, Dominic: Swedbank Names Birgitte Bonnesen Chief Executive *wsj.com*.  22.4.2016. The Wall Street Journal. Viitattu 11.1.2018. (englanniksi)
9. ↑  Swedbank lopettaa Venäjällä ja Ukrainassa *is.fi*.  2.4.2013. Taloussanomat. Viitattu 10.1.2018.
10. ↑  Heiskanen, Heikki: Ruotsalaisen Swedbankin toimitusjohtaja erotettiin rahanpesuskandaalin vuoksi *yle.fi*.  28.3.2019. Yle Uutiset. Viitattu 21.6.2019.
11. 1 2  Uosukainen, Riikka: Rahanpesuskandaali ravistelee ruotsalaispankkia – Swedbankin toimitusjohtajan luottamus punnitaan yhtiökokouksessa *yle.fi*.  28.3.2019. Yle Uutiset. Viitattu 21.6.2019.
12. ↑  Arno Ahosniemi: Rahanpesu on maineriski pankille *Tärkeimmät talousuutiset | Kauppalehti*. Viitattu 27.9.2020.
13. ↑  Järvenpää, Antti: Swedbankin toimitusjohtajaksi Jens Henriksson *Arvopaperi*.  28.9.2019. Viitattu 6.10.2019.
14. ↑  Swedbankille miljardisakot: Ei estänyt rahanpesua Yle, 2020

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Swedbank**.
* Swedbank (englanniksi, ruotsiksi)
* Swedbank Suomessa

|  |  |  |  |  |  |
| --- | --- | --- | --- | --- | --- |
| 

| * n
* k
* m
Ruotsi OMX Stockholm 30 |
| --- |
|  |
| 
* ABB
* Alfa Laval
* Assa Abloy
* Astra Zeneca
* Atlas Copco A
* Atlas Copco B
* Autoliv
* Boliden
* Electrolux
* Ericsson
* Essity
* Evolution
* Getinge
* Hexagon
* H&M Hennes & Mauritz
* Investor
* Kinnevik
* NIBE Industrier
* Nordea Bank
* Sandvik
* SBB
* SCA
* SEB
* Sinch
* Sv. Handelsbanken
* SKF
* Swedbank
* Tele2
* Telia Company
* Volvo

 |
|  |
| Päivitetty: 8. maaliskuuta 2023 |

 |

|  |  |  |  |  |  |
| --- | --- | --- | --- | --- | --- |
| 

| * n
* k
* m
OMX Nordic 40 |
| --- |
|  |
| 
* ABB
* Assa Abloy
* Atlas Copco
* Astra Zeneca
* Boliden
* Carlsberg
* Coloplast
* Danske Bank
* DSV
* EQT
* Ericsson
* Essity
* Evolution
* Fortum
* Genmab
* Hexagon
* H&M Hennes & Mauritz
* Investor
* Kone
* A. P. Møller-Mærsk
* Nordea Bank
* Neste
* Nibe Insdustrier
* Nokia
* Novo Nordisk
* Novozymes
* Ørsted
* Pandora
* Sampo
* Sandvik
* SCA
* SEB
* Sv. Handelsbanken
* SKF
* Stora Enso
* Swedbank
* Telia Company
* UPM-Kymmene
* Volvo
* Vestas Wind Systems

 |
|  |
| Päivitetty: 8. maaliskuuta 2023 |

 |